"Bucket list"
Autori Sirly Hiiemäe teises romaanis on peategelaseks keskealine ja oma eluga mitterahulolev minategelane, kes liigub ringi linnas, millest võib ära tunda Tallinna. Ta leiab ühel hetkel, et elus on enamat vaja kui lihtsalt olla, ning ta koostab endale n-ö tegude nimekirja (bucket list). Mees koostab endale 67-punktilise nimestiku ja asub selle järgi tegutsema. Raamatu sisukord on koostatud nii, et iga bucket listis olev tegevus on ühe loo pealkiri. Raamat oli Tallinna Ülikooli kirjandusauhinna nominent.